0301204eb4cfa425b9331140db7efeb7
Τι πρέπει να προσέξεις όταν επιλέγεις καινούργια παράθυρα μπάνιου;
------------------------------------------------------------------


douleutaras.gr
2020.50

1. Επίλεξε παράθυρο μπάνιου κατασκευασμένο από υλικά ανθεκτικά στην υψηλή υγρασία.  

2. Εξέτασε αν προτιμάς ανοιγόμενο ή ανακλινόμενο παράθυρο μπάνιου.  

3. Δώσε προσοχή στην επιλογή υαλοπίνακα για το παράθυρο, ώστε να μην είναι ορατό το μπάνιο σου στο εξωτερικό περιβάλλον, αλλά να έχεις επαρκές φως της ημέρας.  

4. Τοποθέτησε ένα παράθυρο μπάνιου που προσφέρει ασφάλεια στο χώρο ή έχει δυνατότητα συνδυασμού με σύστημα ασφαλείας.


Στο παράθυρο μπάνιου θα χρειαστείς ένα ανθεκτικό υλικό που να μην επηρεάζεται από τις εξωτερικές καιρικές συνθήκες, αλλά ούτε και από την υγρασία στο εσωτερικό του χώρου. Παρακάτω, θα βρεις αναλυτικά τι πρέπει να προσέξεις, όταν αγοράζεις παράθυρο μπάνιου.


#### **1. Τα υλικά στα παράθυρα μπάνιου πρέπει να είναι ανθεκτικά στην υγρασία**


Τα παλαιότερα παράθυρα μπάνιου ήταν από ξύλο, ωστόσο λόγω της υγρασίας που έχει ο συγκεκριμένος χώρος, είχαν σαν αποτέλεσμα την ταχύτερη φθορά του ξύλου και σύντομα αντικαταστάθηκαν από πιο σύγχρονες επιλογές, όπως το αλουμίνιο και το PVC. Οι επιλογές είναι αμέτρητες σε χρώμα, σχέδια και υφή, ώστε να επιλέξεις αυτό που ταιριάζει καλύτερα στο μπάνιο σου.


#### **2. Δώσε σημασία στη λειτουργικότητα**


Υπάρχουν αρκετοί τύποι παραθύρων, για να επιλέξεις το κατάλληλο παράθυρο μπάνιου. Τα ανοιγόμενα παράθυρα μπάνιου αποτελούν πάντα μία δημοφιλή επιλογή. Ωστόσο, πολύ πρακτική είναι η επιλογή για ανακλινόμενο άνοιγμα, ώστε τους μήνες του χειμώνα να μπορείς να αερίζεις το χώρο από τους ατμούς, χωρίς να φεύγει όλη η ζεστασιά.


#### **3. Διάλεξε υαλοπίνακα με μόνωση**


Για το μπάνιο, χρειάζεσαι έναν υαλοπίνακα διακριτικό, που όμως να αφήνει το φυσικό φως να εισέρχεται στο χώρο, χωρίς να είναι ορατός προς το εξωτερικό του σπιτιού. Σου προτείνουμε να επιλέξεις υαλοπίνακα που να προσφέρει θερμομόνωση και ηχομόνωση. Η τιμή τους είναι πιο ακριβή, αλλά είναι ό,τι καλύτερο για ένα παράθυρο μπάνιου, για να ενισχύσει τη μόνωσή του.


#### **4. Επίλεξε παράθυρο μπάνιου με βάση την ασφάλεια**


Η ασφάλεια είναι σίγουρα ένα θέμα που πρέπει να λάβεις υπόψη κατά την επιλογή. Μπορείς να επιλέξεις ειδικά συστήματα ασφαλείας για παράθυρα μπάνιου, περσίδες ή παράθυρο με ενσωματωμένη σίτα. Οι περσίδες θα ενισχύσουν την άμυνα του χώρου σου, σε περίπτωση που υπάρχει κίνδυνος διάρρηξης από το συγκεκριμένο χώρο, ενώ η σίτα θα κρατήσει μακριά από το χώρο σου τα ενοχλητικά έντομα.


